Blaze7451/Wiki-th-20250601 huggingface dataset:
ฤดูพายุไซโคลนแปซิฟิกใต้ พ.ศ. 2565–2566

ฤดูพายุไซโคลนแปซิฟิกใต้ พ.ศ. 2565–66 เป็นช่วงฤดูที่กำลังจะมีการก่อตัวของพายุหมุนเขตร้อนภายในมหาสมุทรแปซิฟิกใต้ ถึงทางตะวันออกของเส้น 160°ตะวันออก ฤดูกาลอย่างเป็นทางการเริ่มนับตั้งแต่วันที่ 1 พฤศจิกายน พ.ศ. 2565 ไปจนถึง 30 เมษายน พ.ศ. 2566 อย่างไรก็ตาม พายุหมุนเขตร้อนสามารถก่อตัวได้ตลอดเวลาในระหว่างวันที่ 1 พฤศจิกายน พ.ศ. 2565 ถึง 30 มิถุนายน พ.ศ. 2566 และจะถูกนับรวมไปเป็นส่วนหนึ่งของฤดูกาลด้วย ในตลอดฤดูกาลนี้ พายุหมุนเขตร้อนจะถูกตรวจสอบโดยศูนย์อุตุนิยมวิทยาชำนัญพิเศษประจำภูมิภาค  (RSMC) ในนันจี และศูนย์เตือนภัยพายุหมุนเขตร้อนในบริสเบน, ออสเตรเลีย และ เวลลิงตัน, นิวซีแลนด์ นอกจากนั้นยังมี ศูนย์เตือนไต้ฝุ่นร่วม  (JTWC) ซึ่งจะออกคำเตือนอย่างไม่เป็นทางการเพื่อความสนใจของชาวอเมริกัน
RSMC นันจี จะออกการเตือนภัยโดยแนบหมายเลขและตัวอักษร F ต่อท้ายให้กับพื้นที่ความแปรปรวนของอากาศที่ก่อตัวขึ้นภายในหรือเคลื่อนตัวเข้าสู่แอ่ง ในขณที่ JTWC จะให้รหัสเรียกขานกับพายุหมุนเขตร้อน และใช้ตัวอักษร P ต่อท้าย โดยกรมอุตุนิยมวิทยาฟีจี สำนักอุตุนิยมวิทยา และ เมทเซอร์วิส จะใช้มาตราพายุหมุนเขตร้อนของออสเตรเลียเป็นหลักและวัดความเร็วลมในช่วงสิบนาที ขณะที่ศูนย์เตือนไต้ฝุ่นร่วมจะวัดความเร็วลมใน 1 นาที และใข้มาตราเฮอริเคนแซฟเฟอร์–ซิมป์สัน  (SSHWS) มาเทียบเคียง
__TOC__

**รายชื่อพายุ**
ภายในมหาสมุทรแปซิฟิกใต้ พายุดีเปรสชันเขตร้อนจะถูกตัดสินว่ามีกำลังเป็นพายุไซโคลนเมื่อมันมีความเร็วลมที่ 65 กม./ชม. และจะต้องมีการปรากฏชัดของพายุเกลขึ้นที่อย่างน้อยครึ่งหนึ่งของศูนย์กลางพายุ โดยพายุดีเปรสชันเขตร้อนที่ทวีกำลังเป็นพายุไซโคลนภายในขอบเขตระหว่างเส้นศูนย์สูตรลงไปทางใต้ถึงเส้นขนานที่ 25 องศาใต้ และระหว่างเส้นเมริเดียนที่ 160 องศาตะวันออก ถึง 20 องศาตะวันตก จะได้รับชื่อจากกรมอุตุนิยมวิทยาฟีจี  (FMS) ขณะที่พายุดีเปรสชันเขตร้อนที่ทวีกำลังเป็นพายุไซโคลนทางใต้ของเส้นขนานที่ 25 องศาใต้ในขอบเขตเส้นเมริเดียนเดียวกันกับข้างต้น จะได้รับชื่อจากเมทเซอร์วิซแห่งนิวซีแลนด์  (MetService) ซึ่งทำงานร่วมกันกับกรมอุตุนิยมวิทยาฟีจี ส่วนพายุไซโคลนใดที่เคลื่อนตัวมาจากแอ่งภูมิภาคออสเตรเลีย ซึ่งพายุเหล่านั้นจะได้รับชื่อจากสำนักอุตุนิยมวิทยามาก่อนแล้ว จะคงชื่อเดิมของพายุนั้นไว้

**ดูเพิ่ม**
 รายชื่อฤดูพายุไซโคลนแปซิฟิกใต้- ฤดูพายุเฮอริเคนแปซิฟิก: 2565, 2566- ฤดูพายุเฮอริเคนแอตแลนติก: 2565, 2566- ฤดูพายุไต้ฝุ่นแปซิฟิก: 2565, 2566- ฤดูพายุไซโคลนมหาสมุทรอินเดีย: 2565, 2566- ฤดูพายุไซโคลนมหาสมุทรอินเดียตะวันตก-ใต้ พ.ศ. 2565–2566- ฤดูพายุไซโคลนภูมิภาคออสเตรเลีย พ.ศ. 2565–2566

**อ้างอิง**

**แหล่งข้อมูลอื่น**
  องค์การอุตุนิยมวิทยาโลก -  สำนักงานอุตุนิยมวิทยาออสเตรเลีย -  สำนักบริการอุตุนิยมวิทยาฟีจี -  ศูนย์บริการอุตุนิยมวิทยาแห่งนิวซีแลนด์ -  ศูนย์เตือนไต้ฝุ่นร่วม 
หมวดหมู่:ฤดูพายุไซโคลนแปซิฟิกใต้
หมวดหมู่:ภัยธรรมชาติในปี พ.ศ. 2565
หมวดหมู่:ภัยธรรมชาติในปี พ.ศ. 2566
แม่แบบ:เหตุการณ์ปัจจุบัน/2565 กันยายน 25

ความขัดแย้งและการโจมตีทางอาวุธ- การรุกรานยูเครนของรัสเซีย พ.ศ. 2565
** การประท้วงต่อต้านการรุกรานยูเครนของรัสเซีย พ.ศ. 2565
*** การประท้วงต่อต้านการระดมกำลังเกิดขึ้นในดาเกสตานโดยมีผู้ประท้วงปะทะกับตำรวจ  (รอยเตอร์ส),  (เรดิโอลิเบอร์ตี)
*** จำนวนผู้ถูกควบคุมตัวในการประท้วงต่อต้านสงครามทั่วรัสเซียเพิ่มขึ้นเป็นมากกว่า 2,000 คน  (บีบีซีนิวส์)
** วอลอดือมือร์ แซแลนสกึย ประธานาธิบดียูเครน ยืนยันว่ายูเครนได้รับระบบป้องกันภัยทางอากาศ NASAMS จากสหรัฐ  (รอยเตอร์ส)- เกิดเหตุระเบิดฆ่าตัวตายในกรุงโมกาดิชู ประเทศโซมาเลีย มีทหารเสียชีวิต 1 นาย และอีก 6 นายได้รับบาดเจ็บ  (รอยเตอร์ส)
กฎหมายและอาชญากรรม- การประท้วงกรณีแมฮ์ซอ แอมีนี
** รัฐบาลอิหร่านประกาศว่ากองกำลังความมั่นคงได้เข้าควบคุมเมือง Oshnavieh อีกครั้ง หนึ่งวันหลังจากผู้ประท้วงถูกกล่าวหาว่า "เข้าควบคุม" เมือง  (บีบีซีนิวส์)
การเมืองและการเลือกตั้ง- การลงประชามติประมวลกฎหมายครอบครัวคิวบา พ.ศ. 2565
** ชาวคิวบาเดินทางไปลงประชามติเกี่ยวกับการทำให้การสมรสเพศเดียวกันและการรับเลี้ยงบุตรบุญธรรมเพศเดียวกันเป็นสิ่งถูกกฎหมายในประเทศคิวบา รัฐบาลเรียกร้องให้ประชาชนลงคะแนนเสียงสนับสนุนการถูกกฎหมาย ในขณะที่คริสตจักรคาทอลิกเรียกร้องให้ผู้คนลงคะแนนคัดค้านการทำให้ถูกกฎหมาย  (ด็อยท์เชอเว็ลเลอ)
ธุรกิจและเศรษฐกิจ- อุซเบกิสถานระงับการใช้ระบบชำระเงินด้วยบัตรมีร์ของรัสเซีย การเคลื่อนไหวดังกล่าวได้รับการประกันโดยความต้องการ "ดำเนินการตามขั้นตอนทางเทคนิคที่จำเป็น" และไม่เกี่ยวข้องกับการคว่ำบาตร  (ยูโรนิวส์)
}
แม่แบบ:เหตุการณ์ปัจจุบัน/2565 กันยายน 26

ความขัดแย้งและการโจมตีทางอาวุธ- การรุกรานยูเครนของรัสเซีย พ.ศ. 2565
** การเรียกระดมพลรัสเซีย พ.ศ. 2565
*** การประท้วงต่อต้านการรุกรานยูเครนของรัสเซีย พ.ศ. 2565
**** การประท้วงต่อต้านการระดมพลยังคงดำเนินต่อไปในดาเกสตานและคาบาร์ดีโน-บัลคาเรีย  (เรดิโอลิเบอร์ตี)-  เยฟเกนี ปรีกอชิน ผู้มีอำนาจชาวรัสเซีย พันธมิตรที่ใกล้ชิดของวลาดีมีร์ ปูติน ยอมรับอย่างเปิดเผยเป็นครั้งแรกว่าเขาได้ก่อตั้งกลุ่มวากเนอร์ ซึ่งเป็นบริษัททหารเอกชนที่ถูกกล่าวหาว่าก่ออาชญากรรมสงครามในสถานที่ที่พวกเขาถูกนำไปใช้งาน ก่อนหน้านี้ ปรีกอชินปฏิเสธไม่มีส่วนเกี่ยวข้องใด ๆ กับองค์กร  (เดอะการ์เดียน)
ภัยพิบัติและอุบัติเหตุ- ฤดูพายุไต้ฝุ่นแปซิฟิก พ.ศ. 2565
** พายุไต้ฝุ่นโนรูพัดขึ้นฝั่งที่เกาะลูซอน ประเทศฟิลิปปินส์ มีผู้เสียชีวิต 6 ราย  (เอ็นพีอาร์)- เกิดเหตุเพลิงไหม้ห้างสรรพสินค้าในเมืองแทจ็อน ประเทศเกาหลีใต้ มีผู้เสียชีวิต 7 ราย  (เอพี)- เกิดเหตุตึกถล่มในกรุงไนโรบี ประเทศเคนยา มีผู้เสียชีวิต 3 ราย  (เอพี)
สุขภาพและสิ่งแวดล้อม- ยอดผู้เสียชีวิตจากการระบาดของอหิวาตกโรคในซีเรียเพิ่มขึ้นเป็น 29 ราย โดยมีรายงานผู้ป่วยทั้งหมด 338 ราย ซึ่งส่วนใหญ่อยู่ในเขตผู้ว่าการอะเลปโป  (อัลญะซีเราะฮ์)
กฎหมายและอาชญากรรม- เกิดเหตุกราดยิงที่โรงเรียนแห่งหนึ่งในเมืองอีเจฟสค์ ประเทศรัสเซีย ส่งผลให้มีผู้เสียชีวิต 17 ราย และบาดเจ็บอีก 24 คน ก่อนที่ผู่ก่อเหตุจะฆ่าตัวตาย  (บีบีซีนิวส์)- วลาดีมีร์ ปูติน ประธานาธิบดีรัสเซีย ลงนามในกฤษฎีกาให้สัญชาติรัสเซียแก่เอ็ดเวิร์ด สโนว์เดน  (เดอะการ์เดียน)
การเมืองและการเลือกตั้ง- การลงประชามติประมวลกฎหมายครอบครัวคิวบา พ.ศ. 2565
** การลงประชามติได้รับการอนุมัติในคิวบา โดยให้สิทธิในวงกว้างสำหรับชุมชนกลุ่มบุคคลที่มีความหลากหลายทางเพศ รวมถึงการแต่งงาน  (ไทม์)
ความสัมพันธ์ระหว่างประเทศ- พรมแดนโคลอมเบีย-เวเนซุเอลากลับเปิดอีกครั้งสำหรับการพาณิชย์และการค้าหลังจากปิดไป 7 ปี  (บลูมเบิร์ก)- คาซัคสถานกล่าวว่าจะไม่ยอมรับผลการลงประชามติต่อการผนวกที่กำลังดำเนินอยู่ในดินแดนยูเครนที่รัสเซียยึดครอง  (รอยเตอร์ส)
ธุรกิจและเศรษฐกิจ- ค่าเงินปอนด์อ่อนค่าลงสู่ระดับต่ำสุดเมื่อเทียบกับดอลลาร์สหรัฐ นับตั้งแต่มีการใช้ระบบทศนิยมใน พ.ศ. 2514  (บีบีซีนิวส์)
วิทยาศาสตร์และเทคโนโลยี- ยานอวกาศดาร์ทของนาซา ประสบความสำเร็จในการพุ่งชนดาวเคราะห์น้อยไดมอร์ฟอส เมื่อเวลา 23:16 น. ตามเวลาสากลเชิงพิกัด กลายเป็นยานอวกาศลำแรกที่พุ่งชนดาวเคราะห์น้อย  (ซีเอ็นเอ็น)
}
แม่แบบ:เหตุการณ์ปัจจุบัน/2565 กันยายน 27

ความขัดแย้งและการโจมตีทางอาวุธ- การรุกรานยูเครนของรัสเซีย พ.ศ. 2565
** การเรียกระดมพลรัสเซีย พ.ศ. 2565
*** คาซัคสถานกล่าวว่า มีพลเรือนรัสเซียประมาณ 98,000 คนเข้ามาในประเทศทางบกและทางอากาศ นับตั้งแต่วลาดีมีร์ ปูติน ประธานาธิบดีรัสเซียสั่งเรียกระดมพล  (HuffPost)
*** ลัตเวียประกาศภาวะฉุกเฉินเกี่ยวกับการไหลเข้าของพลเมืองรัสเซียที่หลบหนีการระดมพล มีการใช้มาตรการพิเศษในเขตชายแดนของประเทศตลอดจนที่ท่าเรือทุกแห่ง  (อีอาร์อาร์)- มีการตรวจพบการรั่วไหลสามครั้งในทะเลบอลติกหลังจากการระเบิดในท่อส่งก๊าซนอร์ดสตรีม 1 และนอร์ดสตรีม 2 ในสิ่งที่ดูเหมือนจะเป็นการก่อวินาศกรรม  (ยูโรนิวส์)- Terje Aasland รัฐมนตรีว่าการกระทรวงพลังงานนอร์เวย์ กล่าวว่า นอร์เวย์ได้ยกระดับ "การเตรียมพร้อมฉุกเฉิน" เพื่อตอบสนองต่อการพบเห็น "โดรนที่ไม่ปรากฏชื่อ" ใกล้แหล่งน้ำมันและก๊าซนอกชายฝั่งในทะเลเหนือ และกำลังประสานงานกับกองทัพ ตำรวจ และผู้ประกอบการอุตสาหกรรมน้ำมันและก๊าซ  (เอสแอนด์พีโกลบอล)
ภัยพิบัติและอุบัติเหตุ- พายุเฮอร์ริเคนเอียนทำให้แผ่นดินถล่มในทางตะวันตกของคิวบาเป็นพายุเฮอริเคนระดับ 3 ในขณะที่ผู้อยู่อาศัยในและรอบ ๆ บริเวณแทมปาเบย์ของรัฐฟลอริดา สหรัฐ ได้รับคำสั่งให้อพยพ  (เดอะวอชิงตันโพสต์)  (รอยเตอร์ส)
สุขภาพและสิ่งแวดล้อม- กระทรวงสาธารณสุขสาธารณรัฐประชาธิปไตยคองโกประกาศสิ้นสุดการระบาดล่าสุดของอีโบลาในประเทศอย่างเป็นทางการ  (รอยเตอร์ส)
การเมืองและการเลือกตั้ง- การลงประชามติผนวกดินแดนในดินแดนยูเครนที่รัสเซียยึดครอง พ.ศ. 2565
** ตามผลที่เผยแพร่โดยหน่วยงานการยึดครองของรัสเซียในยูเครน สาธารณรัฐประชาชนดอแนตสก์ สาธารณรัฐประชาชนลูฮันสก์ ตลอดจนพื้นที่ที่ถูกยึดครองของแคว้นซาปอริฌเฌียและแคร์ซอน โหวตสนับสนุนการผนวกอย่างท่วมท้น 99.23%, 98.42%, 93.11% และ 87.05 % ตามลำดับ มีผู้ออกมาใช้สิทธิเกิน 75% ในแต่ละภูมิภาคและเกิน 97% ในแคว้นดอแนตสก์ อย่างไรก็ตาม การลงคะแนนเสียงถูกปฏิเสธอย่างกว้างขวางว่าเป็นการลงประชามติที่หลอกลวง  (รีอะโนวัสติ)  (เอพี)
** วาเลนตินา มัตวิเยนโก ประธานสภาสหพันธรัฐ สภาสูงของรัฐสภารัสเซีย คาดว่าการผนวกอย่างเป็นทางการจะเริ่มภายในวันที่ 4 ตุลาคม  (รอยเตอร์ส)
ความสัมพันธ์ระหว่างประเทศ- รัสเซียและตอลิบานลงนามในข้อตกลงชั่วคราวสำหรับรัสเซียในการจัดหาน้ำมันเบนซิน ดีเซล ก๊าซและข้าวสาลีให้กับอัฟกานิสถาน  (รอยเตอร์ส)
ธุรกิจและเศรษฐกิจ- ผู้นำจากโปแลนด์ นอร์เวย์ และเดนมาร์กจัดพิธีเปิดท่อส่งก๊าซธรรมชาติบอลติกไปป์ ที่จะขนส่งก๊าซธรรมชาติจากไหล่ทวีปนอร์เวย์ผ่านเดนมาร์กไปยังโปแลนด์  (ยูโรนิวส์)
}
แม่แบบ:เหตุการณ์ปัจจุบัน/2565 กันยายน 28

ความขัดแย้งและการโจมตีทางอาวุธ- การเรียกระดมพลรัสเซีย พ.ศ. 2565
** นอร์ทออสซีเชีย–อะลาเนียซึ่งมีจุดผ่านแดนเพียงจุดเดียวระหว่างรัสเซียและดินแดนจอร์เจียที่ถูกควบคุม ห้ามรถยนต์รัสเซียทุกคันที่ไม่มีป้ายทะเบียนของสาธารณรัฐ ยกเว้นนักท่องเที่ยวที่เดินทางไปยังภูมิภาค  (รอยเตอร์ส) 
** ศูนย์เกณฑ์ทหารเคลื่อนที่ถูกสร้างขึ้นที่จุดตรวจโตร์เฟียนอฟคาซึ่งเป็นจุดตรวจที่พลุกพล่านที่สุดบนพรมแดนฟินแลนด์-รัสเซีย เพื่อป้องกันไม่ให้ผู้ที่เหมาะสมจะรับใช้ชาติหนีออกนอกประเทศ อย่างไรก็ตาม จนถึงเที่ยงวัน ศูนย์ยังไม่เปิดให้บริการ  (เดอะอินไซเดอร์)
การเมืองและการเลือกตั้ง- การลงประชามติผนวกดินแดนในดินแดนยูเครนที่รัสเซียยึดครอง พ.ศ. 2565
** หัวหน้าฝ่ายปกครองของแคว้นซาปอริฌเฌียและแคร์ซอนที่รัสเซียแต่งตั้งรวมถึง เลโอนิด ปาเซชนิค ผู้นำสาธารณรัฐประชาชนลูฮันสก์ที่แยกตัวออกไป ขอให้พวกเขาผนวกกับรัสเซียอย่างเป็นทางการ หลังจากการลงประชามติซึ่งถูกมองว่าเป็นการลงประชามติหลอกหลวงและดำเนินการในแคว้นของประเทศยูเครน เดนิส ปูชีลิน ผู้นำสาธารณรัฐประชาชนดอแนตสก์ ยังไม่ได้ส่งคำขอดังกล่าว แต่ได้ไปกับปาเซชนิคไปยังมอสโกเพื่อหารือเกี่ยวกับการผนวกและคาดว่าจะส่งคำขอได้ในเร็ว ๆ นี้  (เดอะการ์เดียน)  (เดอะวอชินตันโพสต์)
ธุรกิจและเศรษฐกิจ- ธนาคารแห่งประเทศอังกฤษซื้อพันธบัตร 65 พันล้านปอนด์เพื่อสร้างเสถียรภาพทางเศรษฐกิจของสหราชอาณาจักร  (เอ็นบีซีนิวส์) 
}
แม่แบบ:เหตุการณ์ปัจจุบัน/2565 กันยายน 29

ความขัดแย้งและการโจมตีทางอาวุธ- การรุกรานยูเครนของรัสเซีย พ.ศ. 2565
** เจ้าหน้าที่ท้องถิ่นรายงานว่า กองทัพรัสเซียโจมตีย่านที่อยู่อาศัยในดนีปรอด้วยขีปนาวุธร่อน สังหารครอบครัว 4 ราย ในจำนวนนี้มีเด็ก 2 ราย  และพลเรือนอีก 18 รายได้รับบาดเจ็บ  (Ukrinform)  (Ukrainska Pravda)
** Oleksandr Sienkievych นายกเทศมนตรีเมืองมือกอลายิว รายงานว่า มีผู้เสียชีวิต 3 รายและบาดเจ็บอีก 12 ราย อันเป็นผลมาจากการโจมตีด้วยระเบิดลูกปรายของรัสเซียที่ป้ายรถเมล์ในมือกอลายิว  (Ukrainska Pravda)
** ฟินแลนด์ประกาศว่าจะปฏิเสธไม่ให้นักท่องเที่ยวรัสเซียเข้าประเทศตั้งแต่คืนวันพฤหัสบดี ซึ่งเป็นการตัดการเชื่อมโยงโดยตรงระหว่างรัสเซียกับสหภาพยุโรป  (รอยเตอร์ส)
กฎหมายและอาชญากรรม- คณะกรรมาธิการยุโรปฟ้องมอลตาในศาลยุติธรรมแห่งยุโรปโดยพยายามยุติโครงการ "หนังสือเดินทางสีทอง" ของประเทศ ซึ่งเป็นโครงการเดียวที่ยังคงดำเนินการอยู่ในสหภาพยุโรป โครงการนี้อนุญาตให้นักลงทุนรายใหญ่ได้รับสัญชาติมอลตาและโดยการขยายสัญชาติของสหภาพยุโรป  (บลูมเบิร์ก)- คริสตจักรคาทอลิกเปิดเผยว่าได้ลงโทษคาร์ลอส ฟิลิเป ซีเมเนส เบโล รัฐมนตรีของติมอร์-เลสเตและอดีตอธิการผู้ได้รับรางวัลโนเบลสาขาสันติภาพใน พ.ศ. 2539 จากข้อกล่าวหาเรื่องการล่วงละเมิดทางเพศเด็กวัยรุ่นที่ก่อขึ้นในช่วงต้นคริสต์ทศวรรษ 1990  (รอยเตอร์ส)
การเมืองและการเลือกตั้ง- การผนวกภาคใต้และภาคตะวันออกของยูเครนเข้ากับรัสเซีย
** ดมีตรี เปสคอฟ โฆษกประธานาธิบดีรัสเซียกล่าวว่า เครมลินมีกำหนดจะลงนามในข้อตกลงเกี่ยวกับการผนวกดินแดนยูเครนที่ถูกยึดครองโดยรัสเซียในวันที่ 30 กันยายน  (ฟอบส์)
** วอลอดือมือร์ แซแลนสกึย ประธานาธิบดียูเครนประกาศว่าเขาจะจัดการประชุมเร่งด่วนของสภาความมั่นคงและการป้องกันแห่งชาติของยูเครนในวันที่ 30 กันยายน  (Ukrainska Pravda)
** วลาดีมีร์ ปูติน ประธานาธิบดีรัสเซีย ลงนามในกฤษฎีการับรอง "อิสรภาพ" ของแคว้นแคร์ซอนและซาปอริฌเฌีย ซึ่งประกาศเมื่อวานนี้  (เดอะการ์เดียน)  (รีอะโนวัสติ)
ความสัมพันธ์ระหว่างประเทศ- Bettina Muscheidt เอกอัครราชทูตสหภาพยุโรปประจำนิการากัว ได้รับการประกาศให้เป็นบุคคลไม่พึงปรารถนา สันนิษฐานว่าเป็นเพราะเธอวิพากษ์วิจารณ์นโยบายที่ไม่เป็นประชาธิปไตยของดานิเอล ออร์เตกา ประธานาธิบดีนิการากัว  (Euractiv)- มอนเตเนโกรขับนักการทูตรัสเซีย 6 คน กล่าวหาว่าเป็นสายลับ ในการตอบโต้ สถานทูตรัสเซียในมอนเตเนโกรประกาศว่าแผนกกงสุลจะระงับการให้บริการตั้งแต่วันศุกร์เป็นต้นไป  "จนกว่าจะมีประกาศเพิ่มเติม"  (รอยเตอร์ส)  (Pobjeda)
}
แม่แบบ:เหตุการณ์ปัจจุบัน/2565 กันยายน 30

ความขัดแย้งและการโจมตีทางอาวุธ- การรุกรานยูเครนของรัสเซีย พ.ศ. 2565
** กองทัพรัสเซียยิงขีปนาวุธ เอ็ส-300 จำนวน 16 ลูกในพื้นที่ใกล้เมืองซาปอริฌเฌีย รวมถึงจุดรวมพลสำหรับพลเรือนที่เตรียมจะข้ามไปยังดินแดนที่รัสเซียยึดครอง มีผู้เสียชีวิตอย่างน้อย 25 รายและบาดเจ็บอีก 50 ราย  (เดอะวอลล์สตรีทเจอร์นัล)
** วอลอดือมือร์ แซแลนสกึย ประธานาธิบดียูเครน กล่าวว่า ยูเครนได้ยื่นขอสมัครเป็นสมาชิกเนโทโดยใช้ช่องทางด่วน หลังจากรัสเซียผนวกดินแดนตอนใต้และตะวันออกของยูเครน  (บีบีซีนิวส์)
*** การเรียกระดมพลรัสเซีย พ.ศ. 2565
**** อุซเบกิสถานกล่าวว่าจะไม่เนรเทศชาวรัสเซียที่หนีการเกณฑ์ทหาร  (รอยเตอร์ส)- พอล-อองรี ซานดาโอโก ดามีบา ผู้นำรัฐบาลทหารถูกปลดออกจากตำแหน่งจากการทำรัฐประหารหลังการยิงปืนเกิดขึ้นที่กรุงวากาดูกู เมืองหลวงของบูร์กินาฟาโซ อิบราฮิม ตราโอเร่ ผู้นำรัฐประหาร ประกาศเคอร์ฟิว ระงับกิจกรรมทางการเมืองของภาคประชาสังคมตลอดจนรัฐธรรมนูญ และปิดพรมแดนทางบกและทางอากาศทั้งหมด  (เอพี)  (ฟร็องส์แว็งต์-กัทร์)
การเมืองและการเลือกตั้ง- ศาลรัฐธรรมนูญ มีมติเสียงข้างมาก 6 ต่อ 3 เสียง วินิจฉัยว่า ประยุทธ์ จันทร์โอชา ยังสามารถดำรงตำแหน่งนายกรัฐมนตรีได้ถึง พ.ศ. 2568  (ไทยพีบีเอส),  (มติชน)- การผนวกภาคใต้และภาคตะวันออกของยูเครนเข้ากับรัสเซีย
** วลาดีมีร์ ปูติน ประธานาธิบดีรัสเซีย ลงนามในสนธิสัญญาภาคยานุวัติเพื่อผนวกดินแดนยูเครนที่ถูกยึดครองไปยังรัสเซีย โดยที่หน่วยองค์ประกอบใหม่มีได้แก่ สาธารณรัฐประชาชนดอแนตสก์ สาธารณรัฐประชาชนลูฮันสก์ แคว้นแคร์ซอน และแคว้นซาปอริฌเฌีย อย่างไรก็ตาม สนธิสัญญาภาคยานุวัติจะต้องได้รับสัตยาบันจากสภาดูมารัสเซียทั้งสองสภา ก่อนที่จะมีผลบังคับใช้ภายใต้กฎหมายของรัสเซีย  (รอยเตอร์ส)  (รอยเตอร์ส ผ่านการรายงานโดย เอ็มเอสเอ็น)
ธุรกิจและเศรษฐกิจ- อัตราเงินเฟ้อในประเทศเนเธอร์แลนด์เพิ่มขึ้นเป็น 17% ท่ามกลางการเพิ่มขึ้นอย่างมากของราคาพลังงานและเชื้อเพลิง  (รอยเตอร์ส)
}
ตุลาคม พ.ศ. 2565

ตุลาคม พุทธศักราช 2565 เป็นเดือนที่ 10 ของปี พ.ศ. 2565 วันแรกของเดือนเป็นวันเสาร์ วันสุดท้ายของเดือนเป็นวันจันทร์

**สถานีย่อย:เหตุการณ์ปัจจุบัน**
หมวดหมู่:ตุลาคม
*2565-10
โรงพยาบาลเบญจรมย์

โรงพยาบาลเบญจรมย์ (Benjarom Hospital) เป็นโรงพยาบาลเอกชนแห่งแรกในจังหวัดลพบุรี ตั้งอยู่เลขที่ 116 หมู่ 8 ถนนลพบุรี-บ้านแพรก ตำบลป่าตาล อำเภอเมืองลพบุรี ลพบุรี เนื้อที่โรงพยาบาลมีทั้งหมด 10 ไร่

**ประวัติ**
เมื่อวันที่ 17 เดือนกรกฎาคม พ.ศ. 2528
โรงพยาบาลเบญจรมย์ ได้จดทะเบียน ผู้ก่อตั้งคือ นายแพทย์วราศักดิ์ ไกรฤกษ์ ปัจจุบันดำรงตำแหน่งผู้อำนวยการโรงพยาบาล โรงพยาบาล ก่อตั้งขึ้นเมื่อปี พ.ศ.2528 วัตถุประสงค์เพื่อให้ประชาชนในจังหวัดลพบุรีและจังหวัดพื้นที่ใกล้เคียง ได้รับการรักษาพยาบาลที่รวดเร็วปลอดภัยและมีมาตรฐาน เนื่องจากเป็นโรงพยาบาลเอกชนแห่งแรกในจังหวัดลพบุรี เริ่มเปิดให้บริการครั้งแรกเมื่อวันที่ 27 เมษายน 2529

**ด้านการให้บริการ**

**อ้างอิง**

**แหล่งข้อมูลอื่น**
 /benjaromhospital/
หมวดหมู่:โรงพยาบาลในจังหวัดลพบุรี‎
ซิกไนน์

ดานีเอล เอร์นันเดซ (Daniel Hernandez; เกิด 8 พฤษภาคม ค.ศ. 1996) หรือชื่อในวงการคือ ซิกไนน์ (6ix9ine มักเขียน 6IX9INE, ออกเสียงว่า "six nine") เดิมชื่อ เทเคชิซิกไนน์ (Tekashi69) เป็นแร็ปเปอร์ชาวอเมริกัน เพลงของเขาโดดเด่นด้วยรูปแบบการแร็ปที่ดุดัน บุคลิกของเขามีลักษณะเฉพาะตัวอย่างทรงผมสีรุ้ง รอยสักที่ครอบคลุมเป็นบริเวณกว้าง ประเด็นทางกฎหมาย และการทะเลาะวิวาทกับผู้มีชื่อเสียง
เอร์นันเดซกลายเป็นที่รู้จักอย่างกว้างขวางในปลายปี 2017 หลังจากออกซิงเกิลเปิดตัว "กัมโม" ซึ่งเป็นเพลงที่ประสบความสำเร็จระยะเวลานาน (sleeper hit) ต่อมาเขาได้ออกมิกซ์เทปชื่อ เดย์ซิกไนน์ (2018) มีซิงเกิลในอัลบั้มอย่าง "คูดา", "คิคิ" (ร้องรับเชิญโดยเฟตตีแวป และอะบูเกิลวิตดาฮูดดี) และ "ก็อตตี" ซึ่งทั้งหมดอยู่บนชาร์ตบิลบอร์ด ฮอต 100 "ฟีฟี" (ร้องรับเชิญโดยนิกกี มินาจ และเมอดาบีตซ์) ซิงเกิลที่สองจากอัลบั้มเปิดตัวของเขา ดัมมีบอย (2018) ขึ้นสูงสุดที่อันดับสามบนฮอต 100 แม้จะได้รับคำวิจารณ์ในแง่ลบ แต่ก็สามารถขึ้นถึงอันดับสองบนบิลบอร์ด 200 และได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA)

**อ้างอิง**

**แหล่งข้อมูลอื่น**
 id=mn0003687460- 9531175
หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:ชาวอเมริกันเชื้อสายปวยร์โตรีโก
วิหารไฟแห่งแยซด์

ด้านหน้าของออแตชแบฮ์รอเมแยซด์
วิหารไฟแห่งแยซด์ (آتشکده یزد, Ātaškade-ye Yazd, Fire Temple of Yazd) หรือ ออแตชแบฮ์รอเมแยซด์ (آتش بهرام یزد, Ātaš Bahrām-e Yazd หรือ Yazd Atash Behram) เป็นวิหารไฟในศาสนาโซโรอัสเตอร์ ตั้งอยู่ที่แยซด์ แคว้นแยซด์ ประเทศอิหร่าน ซึ่งเป็นพื้นที่ที่มีการนับถือศาสนาโซโรอัสเตอร์มาตั้งแต่ 400 ปีก่อนคริสตกาล  ในวิหารเป็นที่ประดิษฐานออแตชแบฮ์รอมหรือ "ไฟแห่งชัยชนะ" ที่ลุกไหม้มาตั้งแต่ปี ค.ศ. 470 และเป็นไฟเดียวในเก้าออแตชแบฮ์รอม ที่ตั้งอยู่ในอิหร่าน ที่เหลืออีกแปดไฟปัจจุบันอยู่ในประเทศอินเดียp=18 การบูชาไฟในศาสนาโซโรอัสเตอร์เป็นการบูชาไฟในฐานะรูปอวตารของพระอาฮูรามาซดาp=18 ไฟชนิดออแตชแบฮ์รอมเป็นไฟศักดิ์สิทธิ์ที่ประกอบขึ้นมาจากไฟสิบหกแหล่งแตกต่างกัน เช่น ไฟที่เกิดจากฟ้าผ่าp=140

**ประวัติศาสตร์**
ในป้ายข้อมูลของวิหารระบุว่าวิหารสร้างขึ้นในปี 1934 ทุนทรัพย์การก่อสร้างวิหารมาจากการบริจาคของสมาคมชาวปาร์สีในประเทศอินเดีย การก่อสร้างเป็นไปภายใต้การดูแลกำกับของญามชีด อามานัต (Jamshid Amanat) ส่วนไฟศักดิ์สิทธิ์ในวิหารว่ากันว่าเผาไหม้มาตั้งแต่ ค.ศ. 470 เริ่มมาตั้งแต่ในสมัยชาฮ์แห่งซาสซาเนีย ที่ซึ่งไฟนี้ประดิษฐานอยู่ที่วิหารไฟแปร์สแกร์แยน ที่ปัจจุบันอยู่ในแคว้นแลเรสถานp=140 จากนั้น ไฟได้ถูกเคลื่อนย้ายมายังออกแด และอยู่ที่นั่นเป็นเวลา 700 ปี ก่อนที่จะถูกย้ายอีกครั้งในปี 1173 ไปยังวิหารแนฮีเดแปร์ส (Nahid-e Pars) ในออร์แดแกนที่อยู่ไม่ไกลกัน ตั้งอยู่อีก 300 ก่อนที่จะย้ายไปยังที่พำนักของนักบวชระดับสูงในแยซด์ และในปี 1934 ได้ประกอบพิธีย้ายไฟมาประดิษฐานในวิหารหลังปัจจุบัน 
รูปปั้นท่อนบนของ Maneckji Limji Hataria ผู้มีบทบาทสำคัญในการระดมทุนก่อสร้างวิหาร สามารถพบได้อยู่ในบริเวณวิหาร was ประกอบสัญลักษณ์รูปดวงอาทิตย์และดวงจันทร์p=32

**ลักษณะ**
ไฟนิรันดร์ในวิหาร
วิหารสร้างขึ้นด้วยสถาปัตยกรรมอะเคเมนิด ด้วยงานก่ออิฐถือปูน ตามการออกแบบโดยสถาปนิกจากบอมเบย์ ลักษณะการออกแบบของวิหารคล้ายคลึงกับวิหารระดับออแตชเบฮ์รอมในอินเดีย โดยรอบของวิหารเป็นสวนที่มีต้นผลไม้p=315 ประตูทางเข้าของวิหารมีรูปของพระอะฮูระมาซดาติดตั้งอยู่บนเหนือประตูp=160 
ไฟศักดิ์สิทธิ์ในวิหารประดิษฐานอยู่หลังกระจก ห้องที่มีไฟศักดิ์สิทธิ์นี้อนุญาตให้เฉพาะศาสนิกชนของโซโรอัสเตอร์เข้าไปได้เท่านั้น คนนอกศาสนาสามารถมองไฟได้จากนอกห้องกระจกp=285 ไฟนี้เผาไหม้อยู่ในเตาบรอนซ์ขนาดใหญ่ โดยมีบุคคลที่เรียกว่า "ฮีร์โบด" (Hirbod) เป็นผู้ดูแลรับผิดชอบ
ออแก รูสแตม โนชีแรแวน เบลีแวนี (Aga Rustam Noshiravan Belivani) แห่งชารีฟาบาด ระบุว่าแอนจูแมนีแนซีรี (Anjuman-i Nasiri; เจ้าหน้าที่ทางศาสนาโซโรอัสเตอร์ที่มาจากการเลือกตั้ง) ได้เปิดวิหารไฟสู่สาธารณชนที่รวมถึงคนที่ไม่ใช่ศาสนิกชนของโซโรอัสเตอร์นับตั้งแต่ทศวรรษ 1960 เป็นต้นมาp=323 ตามธรรมเนียมแล้วนิยมสร้างวิหารไฟให้อยู่ติดแหล่งน้ำธรรมชาติเพื่อให้เป็นการครบธาตุทั้งสี่ (ดิน น้ำ ลม ไฟ) แต่วิหารไฟนี้ไม่ได้อยู่ใกล้แหล่งน้ำใด ๆ จึงมีการสร้างสระน้ำด้านหน้าแทน

**อ้างอิง**

**บรรณานุกรม**
 isbn=978-1-61228-025-7- publisher=Marzban J. Giara- isbn=978-81-85822-71-6- isbn=978-1-4422-1479-8- isbn=978-1-84765-983-5- location=Bombay
display=title
หมวดหมู่:วิหารไฟ
หมวดหมู่:ศาสนสถานในประเทศอิหร่าน
หมวดหมู่:ศาสนาโซโรอัสเตอร์ในประเทศอิหร่าน
หมวดหมู่:สิ่งก่อสร้างในแยซด์
พอล แอนเดอร์สัน (นักแสดงชาวอังกฤษ)

พอล แอนเดอร์สัน (Paul Anderson; เกิด 19 พฤศจิกายน 1978) เป็นนักแสดงชาวอังกฤษ มีผลงานทั้งทางภาพยนตร์และละครโทรทัศน์ โดยเขามีชื่อเสียงในวงกว้างจากการแสดงบท "อาร์เธอร์ เชลบี" ตัวละครหลักในละครชุดเรื่อง พีกี้ ไบลน์เดอร์ส (ค.ศ. 2013–2022) ก่อนหน้านี้เขาเคยมีผลงานการแสดงบทบาทสมทบในภาพยนตร์เรื่อง เชอร์ล็อค โฮล์มส์ เกมพญายมเงามรณะ (ค.ศ. 2011), หัวใจเพชฌฆาตวาฬมหาสมุทร (ค.ศ. 2015), เดอะ เรเวแนนท์ ต้องรอด (ค.ศ. 2015), ไถ่บาปอำมหิต (ค.ศ. 2016), แดนเถื่อน คนทมิฬ (ค.ศ. 2017)
นอกจากนี้เขายังมีผลงานทางละครโทรทัศน์เรื่อง ดอกเตอร์ฮู กู้วิกฤตจักรวาล ปี 2 (ค.ศ. 2005), พลิกซากคดีสยอง ซีซั่น 11 (ค.ศ. 2007), ท็อปบอย ซีซั่น 2 และเป็นตัวละครหลักใน พีกี้ ไบลน์เดอร์ส ทั้ง 6 ซีซั่น
บุคลาธิษฐาน

ไฟล์:Africa,_America,_Europe_and_Asia,_and_Africa_Figure,_possibly_ca._1775_(CH_18429549-7)_(cropped).jpg|thumb|ตุ๊กตาเซรามิคแสดงถึงบุคลาธิษฐานของสตรีสี่ทวีปใหญ่ของโลก ได้แก่ เอเชีย ยุโรป แอฟริกา และอเมริกา สมบัติของพิพิธภัณฑ์สถาบันสมิธโซเนียน นครนิวยอร์ก
บุคลาธิษฐาน (Personification) คือการกล่าวถึงสิ่งต่าง ๆ ที่ไม่มีชีวิต ไม่มีความคิด ไม่มีวิญญาณ หรือสิ่งมีชีวิตที่ไม่ใช่มนุษย์โดยให้สิ่งต่าง ๆ เหล่านี้ แสดงกิริยาอาการและความรู้สึกได้เหมือนมนุษย์ ให้มีคุณลักษณะต่าง ๆ เหมือนสิ่งมีชีวิตโดยใช้อุปลักษณ์เป็นรูปมานุษยรูปนิยม  โดยคำว่า บุคลาธิษฐาน ในภาษาไทยนั้นมาจากคำว่า บุคคล และ คำว่า อธิษฐานหมายถึง อธิษฐานให้กลายเป็นบุคคล คำไวพจน์ของคำว่า บุคลาธิษฐาน อื่น ๆ ได้แก่ บุคคลวัต บุคคลสมมติ

**ดูเพิ่ม**
 บุคคลาธิษฐานเทศนา- มานุษยรูปนิยม- อุปลักษณ์

**อ้างอิง**

**แหล่งข้อมูลอื่น**
 บุคลาธิษฐาน
หมวดหมู่:การเล่นคำ
หมวดหมู่:บันเทิงคดี
หมวดหมู่:ภาษา
หมวดหมู่:ศาสนา
หมวดหมู่:วัฒนธรรม
โกยเซ่งอ๋อง

โกยเซ่งอ๋อง (l=ราชาผู้ทรงศิริกุศลผลบุญ) ตามสำเนียงภาษาจีนแบบฮกเกี้ยน หรือ กงเต๋อจุนหวัง ตามสำเนียงภาษาจีนแบบแมนดาริน เป็นเซียนในศาสนาชาวบ้านจีนและลัทธิเต๋า เดิมพระองค์ทรงเป็นบุคคลอันได้รับการสักการะบูชาเป็นเทพารักษ์ในเขตหนานอัน มณฑลฮกเกี้ยน ในสมัยยุคห้าวงศ์สิบอาณาจักร คติการสักการะบูชาของพระองค์เป็นที่นิยมขจรขจายจากนครหนานอัน มณฑลฮกเกี้ยนแพร่หลายไปสู่เขตหมิ่นหนานและขยายไปสู่ประเทศไต้หวัน ฮ่องกง และเอเชียตะวันออกเฉียงใต้ด้วยการอพยพของบรรดาสาธารณชนเหล่านี้ พระองค์เป๋นเทพบรรพชนยอดนิยมของชาวจีนภาคใต้

**เทพปกรณัม**
นามเดิมของพระองค์ คือ กัวจงฝู (l=Guo Zhongfu) ทรงอาศัยอยู่ในนครเฉวียนโจว  เขตหนานอัน มณฑลฮกเกี้ยน สมัยราชวงศ์ถังยุคหลัง อันบรรพชนของพระองค์ได้อาศัยอยู่ที่นี้มาหลายชั่วอายุคน

**ดูเพิ่ม**
 โป้เส้งไต่เต่ เขตถงอัน นครเซี่ยเหมิน มณฑลฮกเกี้ยน- พระหมอจ้อซูก้ง- พระแม่หม่าจ้อ

**อ้างอิง**
หมวดหมู่:เซียน
หมวดหมู่:เทพเจ้าจีน
หมวดหมู่:ลัทธิเต๋า
หมวดหมู่:ศาสนาชาวบ้านจีน
การเลือกตั้งนายกองค์การบริหารส่วนจังหวัดร้อยเอ็ด พ.ศ. 2563

การเลือกตั้งนายกองค์การบริหารส่วนจังหวัดร้อยเอ็ด พ.ศ. 2563 จัดขึ้นเมื่อวันอาทิตย์ที่ 20 ธันวาคม พ.ศ. 2563 เป็นการเลือกตั้งผู้บริหารท้องถิ่นขององค์การบริหารส่วนจังหวัดร้อยเอ็ด ครั้งแรกหลังรัฐประหารในประเทศไทย พ.ศ. 2557 ภายใต้รัฐธรรมนูญแห่งราชอาณาจักรไทย พุทธศักราช 2560 และพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562
ผลการเลือกตั้งปรากฏว่า เอกภาพ พลซื่อ ผู้สมัครอิสระ ได้รับเลือกตั้งเป็นอันดับหนึ่ง เอาชนะมังกร ยนต์ตระกูล กลุ่มเพื่อไทยร้อยเอ็ด อดีตนายก อบจ. ร้อยเอ็ด 2 สมัย ด้วยคะแนนเพียง 6,151 คะแนน ส่วนผู้สมัครจากคณะก้าวหน้า สถาพร ว่องสัธนพงษ์ ได้คะแนนเสียงเป็นอันดับสาม

**ผู้สมัคร**

**ผลการเลือกตั้ง**
หมายเหตุ: ตัวเลขใน ( ) คือหมายเลขผู้สมัคร
อ้างอิง: 
ผลการคะแนนการเลือกตั้งนายกองค์การบริหารส่วนจังหวัดร้อยเอ็ด รายอำเภอ สังเกตการแบ่งพื้นที่คะแนนของผู้สมัครตระกูลพลซื่อที่มีคะแนนนำในอำเภอฝั่งทิศเหนือ และผู้สมัครสายเพื่อไทยที่มีคะแนนนำในอำเภอฝั่งทิศใต้

**อ้างอิง**
ร้อยเอ็ด
หมวดหมู่:การเลือกตั้งในจังหวัดร้อยเอ็ด
โป้เส้งไต่เต่

เปาเซิ่งต้าตี้ (p= Bǎoshēng Dàdì) ตามสำเนียงจีนกลาง หรือ โป้เส้งไต่เต่ (poj=Pó-seng tāi-tè) ตามสำเนียงจีนฮกเกี้ยน มีอีกนามว่า Taitokong (poj=Tāi-tǒ-kong) เป็นเทพแห่งการแพทย์ที่ได้รับการสักการะบูชายกย่องในศาสนาชาวบ้านจีนและลัทธิเต๋า พระองค์เป็นเทพยอดนิยมที่ได้รับการยกย่องในมณฑลฝูเจี้ยน ไต้หวัน และชุมชนชาวจีนในเอเชียตะวันออกเฉียงใต้ พระองค์ได้รับการขนานนามว่า หงอจินหยิน (吳真人) และ พระองค์ได้รับการนับถือว่าเป็นแพทย์เทพยดาร่วมกับ สุ้นจินหยิน (孫真人) หรือ พระเทียนอุ่ยไต่เต่ (天醫大帝) และ โค้วจินหยิน (許真人) หรือ พระก่ำเทียนไต่เต่ (感天大帝)

**ในฐานะบุคคลในประวัติศาสตร์**
อู่เต๋า หรือ อู่ปัน (吳本) กำเนิดในหมู่บ้านไป่เหลี่ยวใกล้นครเซี่ยเหมินในมณฑลฮกเกี้ยนในสมัยราชวงศ์ซ่งในปี 979 พระองค์เป็นแพทย์ผู้ชำนาญการและนักพรตเต๋าที่ได้รับการยกย่องว่าเป็นมีฝีมือทางการรักษาาราวปาฏิหาริย์ทางการแพทย์ ในเทพปกรณัมเล่าว่าด้วยความสามารถของพระองค์นั้นได้ทรงรักษาดวงเนตรของมังกรและรักษาอาการบาดเจ็บที่คอของพยัคฆ์ด้วย หลังจากที่พระองค์ถึงแก่ชีพตักษัยในปี ค.ศ. 1036 พระองค์ก็เริ่มที่ได้รับการยกย่องเป็นเทพ และทรงได้รับการสถาปนาบรรดาศักดิ์อิสริยยศโดยราชสำนักสมัยจักรพรรดิหงซีแห่งราชวงศ์หมิง ทรงได้พระราชทานพระราชทินนามพระนามว่า “มหาเทพเจ้าอธิแพทย์มหาราชผู้คุ้มครองชีวิต (恩主昊天金闕御史慈濟醫靈妙道真君萬壽無極保生大帝 - Imperial Inspector at Heavenly Gate, Miracle Doctor of Compassion Relief, Great Taoist Immortal, and the Long-lived, Unbounded, Life Protection Emperor)”

**การสักการะบูชา**
พระองค์ได้รับการยกย่องและได้รับการสร้างศาสนสถานหลายแห่งในฝูเจี้ยนและไต้หวันที่อุทิศถวายแด่พระองค์ ศาสนสถานที่มีชื่อเสียงของพระองค์ได้แก่ วัดต้าหลงตงเป่าอัน (大龍峒保安宮 - Dalongdong Baoan Temple) ในไทเป ประเทศไต้หวัน ซึ่งมีเทศกาลงานเฉลิมฉลองและขบวนแห่อันวิจิตรพิศดารงดงามเป็นที่ประจักษ์อย่างยิ่งใหญ่เนื่องในในวันคล้ายวันประสูติของพระองค์ตามปฏิทินประเพณีจีนตามจันทรคติ คือ วันที่สิบห้าเดือนสาม

**ดูเพิ่ม**
 เทียนอุ่ยไต่เต่- เสินหนงต้าตี้ (神農大帝)- ฮั่วท้อเซียนซือ (華佗先師)- พระก่ำเทียนไต่เต่

**อ้างอิง**
หมวดหมู่:เทพเจ้าจีน
หมวดหมู่:แพทย์ชาวจีน
หมวดหมู่:เซียน
หอคอยออซอดี

หอคอยออซอดี (برج آزادی; หอคอยเสรีภาพ) หรือชื่อเดิม หอคอยแชฮ์ยอด (برج شهیاد; หอคอยอนุสรณ์ชาห์) เป็นอนุสรณ์ตั้งอยู่ที่จัตุรัสออซอดีในเตหะราน ประเทศอิหร่าน เป็นจุดหมายตาและเป็นประดุจทางเข้าเตหะรานจากทิศตะวันตก
หอคอยมีความสูงประมาณ ft และภายนอกทั้งหมดหุ้มด้วยหินอ่อนสกัด หอคอยสร้างขึ้นตามพระราชโองการของพระเจ้าชาห์ โมฮัมหมัด เรซา ปาห์ลาวี ชาห์พระองค์สุดท้ายแห่งอิหร่าน เพื่อเฉลิมฉลอง 2,500 ปีของจักรวรรดิเปอร์เซีย หอคอยสร้างเสร็จในปี 1971
งานออกแบบหอคอยนี้เป็นผลงานที่ชนะการประกวดของสถาปนิกโฮเซย์น แอมอแนต แนวคิดในการออกแบบของเขามาจากสถาปัตยกรรมอิหร่านในสมัยคลาสสิกและสมัยหลังคลาสสิก

**ทางแยก**
หอคอยออซอดีเป็นจุดทางแยกที่ถนนสายต่าง ๆ มาบรรจบกัน ดังนี้- 20px ทางด่วนสายแซอีดี- 20px ทางพิเศษแคแรจ- 20px ทางด่วนสายมูฮัมหมัด อาลี จินนาห์- 20px ถนนออซอดี

**อ้างอิง**

**แหล่งข้อมูลอื่น**
  German artist lights up Tehran's freedom arch – in pictures (รูปภาพ)

**ดูเพิ่ม**
หอคอยมีลอด
*สถาปัตยกรรมอิหร่าน
หมวดหมู่:หอคอยในประเทศอิหร่าน
หมวดหมู่:สิ่งก่อสร้างในเตหะราน
หมวดหมู่:กิโลเมตรที่ศูนย์
รักแรก

รักแรก (Fāsuto Rabu Hatsukoi) เป็นละครชุดสตริมมิงทางโทรทัศน์แนวโรแมนติก กำกับโดย ยูริ คันจิกุ ได้รับแรงบันดาลใจจากเพลงทั้งสอง "เฟิสต์เลิฟ" และ "ฮัตสึโคย" ของฮิการุ อูตาดะ นำแสดงโดย ฮิการิ มิตสึชิมะ และ ทาเกรุ ซาโต แสดงเป็น ยาเอะ โนงูจิ และ ฮารูมิจิ นามิกิ ตามลำดับ กำหนดเผยแพร่ทางเน็ตฟลิกซ์ในวันที่ 24 พฤศจิกายน ค.ศ. 2022

**นักแสดง**

**ตัวละครหลัก**
 ฮิการิ มิตสึชิมะ แสดงเป็น ยาเอะ โนงูจิ- ทาเกรุ ซาโต แสดงเป็น ฮารูมิจิ นามิกิ

**ตัวละครสมทบ**
 คาโฮะ แสดงเป็น สึเนมิ- มินามิ แสดงเป็น ยูอุ นามิกิ- อากิโยชิ นากาโอะ แสดงเป็น บนจิ- โทวะ อารากิ แสดงเป็น สึสึริ- ยาราดะ อาโออิ แสดงเป็น โคโมริ- กากุ ฮามาดะ แสดงเป็น โอตาโร- อาราตะ อิอูระ แสดงเป็น อากิฮิโกะ- เคียวโกะ โคอิซูมิ แสดงเป็น อิกูฮาโกะ โนงูจิ

**อ้างอิง**

**แหล่งข้อมูลอื่น**
 id=15289042
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
หมวดหมู่:ละครโทรทัศน์ญี่ปุ่นในปี พ.ศ. 2565
ซุนซือเหมี่ยว

ซุนซือเหมี่ยว (w=Sun Ssu-miao) ตามสำเนียงจีนกลาง หรือ เทียนอุ่ยไต่เต่ (天醫大帝) ตามสำเนียงจีนฮกเกี้ยน เป็นเทพแห่งการแพทย์ที่ได้รับการสักการะบูชายกย่องในศาสนาชาวบ้านจีนและลัทธิเต๋า พระองค์เป็นแพทย์และกวีชาวจีนในราชวงศ์สุยและถัง ทรงได้รับฉายาว่าเป็นราชาแห่งการแพทย์ของจีน (藥王; 药王, Yaowang) เนื่องด้วยคุณูปการสำคัญในด้านการแพทย์แผนจีนและการดูแลผู้ป่วยสาธารณกุศลอย่างมหาศาลพระองค์ได้รับการขนานนามว่า  สุ้นจินหยิน (吳真人) และ พระองค์ได้รับการนับถือว่าเป็นแพทย์เทพยดาร่วมกับ หงอจินหยิน (孫真人) หรือ พระโป้เส้งไต่เต่  และ โค้วจินหยิน (許真人) หรือ พระก่ำเทียนไต่เต่ (感天大帝)

**คุณูปการ**
ท่านแต่งตำรา "เชียนจินเอี้ยวฟาง"(千金要方 - Thousand Ducat Formulae) หรือ "ตำรับยาพันเหรียญทอง" เป็นหนังสือ 30 เล่ม ต่อมายังแต่งต่ออีก 30 เล่ม ชื่อ ตำราเชียนจินอี้ฟาง (千金翼方 - Supplement to the Thousand Ducat Formulae) หรือ ภาคผนวกตำรับยาพันเหรียญทอง นักประวัติศาสตร์การแพทย์ เรียกตำราชุดนี้ว่า “สารานุกรมชุดแรกว่าด้วยเวชปฏิบัติในประวัติศาสตร์การแพทย์แผนโบราณของจีน (The First Encyclopedia of Clinical Medicine in the History of Traditional Chinese Medicine)” โดยท่านเป็นผู้ที่ให้ความสำคัญและใส่ใจในตำรับยาพื้นบ้าน ส่งเสริมการศึกษาเรื่องจริยธรรมวิชาชีพ ซุนซือเหมี่ยวได้รับยกย่องเป็น “เภสัชยราชา (Medicine King)” 

**ดูเพิ่ม**
 โป้เส้งไต่เต่- เสินหนงต้าตี้ (神農大帝)- ฮั่วท้อเซียนซือ (華佗先師)- พระก่ำเทียนไต่เต่

**อ้างอิง**
หมวดหมู่:เทพเจ้าจีน
หมวดหมู่:แพทย์ชาวจีน
หมวดหมู่:เซียน
มัสยิดจอเมฮ์แห่งแยซด์

มัสยิดจอเมฮ์แห่งแยซด์ (مسجد جامع یزد; Masjid-e-Jāmeh Yazd, Jāmeh Mosque of Yazd) เป็นมัสยิดวันศุกร์ (มัสยิดญาเมียะอ์) และมัสยิดใหญ่ประจำนครแยซด์ จังหวัดแยซด์ ประเทศอิหร่าน มัสยิดยังปรากฏอยู่บนด้านหน้าของธนบัตร 200 รียัลอิหร่าน มัสยิดสร้างขึ้นในศตวรรษที่ 14 และยังคงใช้งานเป็นมัสยิดเรื่อยมาจนถึงปัจจุบัน สร้างขึ้นภายใต้โองการของ Ala'oddoleh Garshasb แห่งจักรวรรดิบูวัยฮีด มัสยิดมีการสร้างใหม่ครั้งใหญ่ในระหว่างปี 1324 ถึง 1365 
นักประวัติศาสตร์ระบุว่ามัสยิดสร้างขึ้นบนจุดที่เดินเป็นวิหารไฟในสมัยซัสซานิด มัสยิดมีการสร้างขึ้นใหม่ที่จุดเดินหลายครั้ง โดยมัสยิดหลังปัจจุบันสร้างโดยดำริของ Seyyed Rokn al-Din Mohammad Qazi

**อ้างอิง**
ยซด
หมวดหมู่:สิ่งก่อสร้างในแยซด์
ยซด
เตียวเหลง

เตียวเหลง (22 กุมภาพันธ์ ค.ศ. 34 – 20 ตุลาคม ค.ศ. 156 ตามความเชื่อ) มีชื่อในภาษาจีนกลางว่า จาง หลิง (w=Chang Ling) ชื่อรอง ฝู่ฮั่น (t=輔漢) เป็นอาทิปรมาจารย์นักพรตเต๋าสมัยราชวงศ์ฮั่น ปรมจารย์ลัทธิเต๋านิกายอู๋โตฺ๋วหมี่เต้า (หรือสำนักข้าวสารห้าทะนาน) 
เตียวเหลงเป็นที่รู้จักในนาม จางเต้าหลิง (w=Chang Tao-ling), จางเทียนซือ (張天師, Zhāng tiānshī), จู้เทียนซือ (祖天師, Zǔtiānshī) หรือ เจินอี้เจินเหริน (正一真人 - Zhengyi Zhenren) ในลัทธิเต๋า มักปรากฏทิพยรูปโดยทรงพาหนะคือพยัคฆ์ ในลัทธิเต๋าบางนิกายพระองค์พร้อมด้วย กั่วเหี่ยง (Ge Xuan) ข้อฉิ้น (lang|zh|许逊) และ ซ่าโส่วเจียน (lang|zh|萨守坚 - Sa Shoujian) ได้รับการยกย่องเป็น "จตุรคุรุสวรรค์" (四大天師 - Four Celestial Masters)

**ประวัติ**
Zhang Daoling as pictured in Myths and Legends of China by E. T. C. Werner

**ลูกหลาน**
ลูกหลานของเขายังคงมีตำแหน่งเทียนชือจนถึงปัจจุบัน โดยกลุ่มผู้อ้างสิทธิ์ล่าสุดปัจจุบันอาศัยอยู่ในจีนแผ่นดินใหญ่และไต้หวัน พวกเขายังถือครองตำแหน่ง เจิ้งอีซื่อเจี้ยวเจินเหริน (正一嗣教眞人 zhèng yī sìjiào zhēnrén)

**ดูเพิ่ม**
 โป้เส้งไต่เต่- ก่ำเทียนไต่เต่- ซุนซือเหมี่ยว

**อ้างอิง**

**แหล่งข้อมูลอื่น**
หมวดหมู่:เซียน
หมวดหมู่:เทพเจ้าจีน
หมวดหมู่:ลัทธิเต๋า
หมวดหมู่:เทพเจ้าแห่งสุขภาพ
หมวดหมู่:นักพรต
หมวดหมู่:นักบวช
โบสถ์น้อยซอร์ตซอร์

โบสถ์น้อยซอร์ตซอร์ (Ծոր Ծորի Սուրբ Աստվածածնի մատուռ; کلیسای زور زور; زور زور کیلیساسی) เป็นส่วนหนึ่งอารามคริสตจักรอัครทูตอาร์มีเนียในเทศมณฑลมอคู จังหวัดอาเซอร์ไบจานตะวันตก ประเทศอิหร่าน บนฝั่งของแม่น้ำแซงก์มอร์ ใกล้กับหมู่บ้านบอรูน อารามนี้เป็นอารามสำคัญมากในสมัยศตวรรษที่ 14 ก่อนจะถูกทิ้งร้างและทำลายสิ้นในศตวรรษที่ 17 เมื่อชาฮ์อับบัสที่ 1 มีโองการให้โยกย้ายชาวอาร์มีเนียทั้งหมดออกไป
โบสถ์น้อยพระมารดาพระเจ้าผู้ศักดิ์สิทธิ์ (Chapel of Holy Mother of God) เป็นส่วนเดียวของอารามที่ยังคงเหลืออยู่ถึงปัจจุบัน คาดว่าสร้างขึ้นในช่วงใดช่วงหนึ่งระหว่างศตวรรษที่ 9 ถึง 14 ภายใต้ข้อตกลงกับคริสตจักรอัครทูตอาร์มีเนีย อาคารถูกย้ายห่างจากที่ตั้งเดิมไป 600 เมตร โดยทางการของอิหร่านในปี 1987-1988 เนื่องจากอาคารจะถูกจมอยู่ใต้น้ำจากการตัดสินใจสร้างเขื่อนกั้นแม่น้ำ อาคารถูกประกอบขึ้นใหม่ในระยะเวลา 25 วันที่จุดที่สูงขึ้นมาจากตำแหน่งเดิม 110 เมตร
โบสถ์น้อยได้รับการขึ้นชื่อเป็นแหล่งมรดกโลกของยูเนสโกในวันที่ 6 กรกฎาคม 2008 ร่วมกับอารามนักบุญยูดาและอารามนักบุญสแตพานอส ภายใต้ชื่อหมู่อารามอาร์มีเนียในอิหร่าน

**อ้างอิง**
หมวดหมู่:โบสถ์คริสต์ในประเทศอิหร่าน
หมวดหมู่:แหล่งมรดกโลกในประเทศอิหร่าน
ศาลเจ้าพ่อช้างเผือก

ศาลเจ้าพ่อช้างเผือก เป็นศาลเจ้าเล็กๆ ตั้งอยู่ริมคูเมืองด้านทิศเหนือ ตรงมุมถนนมนัสตัดกับถนนพลแสน ตำบลในเมือง อำเภอเมืองนครราชสีมา จังหวัดนครราชสีมา

**ประวัติ**
ในสมัยรัชกาลที่ 1 เกิดช้างเผือกพัง (เพศเมีย) 2 ช้าง คล้องได้ในแขวงเมืองภูเขียว ซึ่งเป็นเมืองขึ้นของเมืองนครราชสีมา กรมการเมืองภูเขียวนำช้างมามอบให้เจ้าพระยานครราชสีมา เพื่อนำไปถวายในหลวงต่อไป และได้นำช้างมาพักอยู่นอกเมืองทางด้านเหนือผูกไว้กับเสาที่ได้นำมาด้วย เมื่อนำช้างเดินทางต่อไปยังกรุงเทพฯ ก็ไม่ได้เอาเสาไปด้วย หลังจากพนักงานกรมคชบาลตรวจลักษณะช้างแล้วนำความกราบบังคมทูลถวายรัชกาลที่ 1 ทรงโปรดให้ขึ้นระวางรับไว้เป็นพระราชพาหนะและพระราชทานนามว่า พระอินทรไอยราช้าง และ พระเทพกุญชรช้าง

**พระอินทรไอยรา**
พระอินทรไอยรา พระยาช้างที่พระยานครราชสีมานำทูลเกล้าฯ ถวาย เป็นช้างพังเผือกตรี ลูกเถื่อน สมโภชขึ้นระวาง ณ เดือนสี่ ปีขาล 1156 (พ.ศ. 2337) พระราชทานนามว่า พระอินทรไอยรา รัตนาเคนทร์ คเชนทรบดินทร์ อินทรังสรรค์ อนันตคุณ สมบูรณเลิศฟ้า 
ครั้นในสมัยรัชกาลที่ 2 ณ เดือนสี่ ปีวอก 1174 (พ.ศ.2355) ได้พระราชทานนามใหม่ว่า พระอินทรไอยรา คชาชาติฉัททันต์ พิศผิวพรรณเผือกตรีสียอดตองตากแห้ง วิศณุแกล้งรังรักษ์ มงคลลักษณเลิศฟ้า

**พระเทพกุญชร**
พระเทพกุญชร เป็นช้างเผือกพังเอก ลูกเถื่อน สมโภชขึ้นระวาง ณ เดือนสอง ปีระกา 1163 (พ.ศ.2344) พระราชทานนามว่า พระเทพกุญชร บวรศรีเศวต เอกชาติฉัททันต์ อนันตคุณ สมบูรณเลิศฟ้า 
ครั้นในสมัยรัชกาลที่ 2 ณ เดือนสอง ปีวอก 1174 (พ.ศ.2355) ได้พระราชทานนามใหม่ว่า พระเทพกุญชร บวรศรีเศวต อมเรศนฤมิตร เผือกผ่องพิศโสภณ มิ่งมงคลนาเคนทร์ คเชนทรเฉลิมขวัญ ชาติฉัททันต์สูงศักดิ์ วิไลลักษณเลิศฟ้า

**เสาที่ผูกช้างเผือก === 
เสาที่ผูกช้างเผือกเป็นไม้ตะเคียนหิน ไม่ปรากฏเป็นหลักฐานว่าขุดฝังเพื่อผูกช้างในวันเดือนปีใด แต่ที่ว่าอยู่นอกเมืองทางด้านเหนือนั้น ก็คือทิศตะวันออกเฉียงใต้ของโรงเรียนสุรนารีวิทยาปัจจุบัน (มุมโรงเรียนสุนารีวิทยา ตรงข้ามกับสำนักงานสหกรณ์จังหวัด)
เนื่องจากเป็นเสาที่ผูกช้างเผือกซึ่งถือว่าเป็นสัตว์มงคลคู่บ้านคู่เมือง จึงมีผู้คนไปสักการะกราบไว้ เอาผ้าแพรไปผูก ชาวเมืองเรียกกันว่า หลักช้างเผือก ในช่วงนั้นยังมีลักษณะไม่เป็นศาลเจ้า เป็นเพียงเพิงหลังคาสังกะสีเท่านั้น
ประมาณปี พ.ศ.2504 มีการขยายถนนมิตรภาพด้านหน้าโรงเรียนสุรนารี โดยบริษัทฝรั่งเป็นผู้ก่อสร้างให้รื้อถอนเสาหลักช้างเผือกออก โดยยอมให้มีการตั้งศาลทำพิธีย้ายไปตั้งที่ฝั่งตรงข้าม ในพื้นที่ของสำนักงานสหกรณ์จังหวัดปัจจุบัน ต่อมานายช่างฝรั่งคนนั้นขับรถไปประสบอุบัติเหตุเสียชีวิต ผู้คนเชื่อกันว่า เป็นเพราะไปถอนเสาหลักช้างเผือก 
เนื่องจากหลักช้างเผือก เป็นที่เคารพชาวเมือง แต่ตั้งอยู่ในที่ไม่เหมาะสม และมีภูมิทัศน์ที่ไม่สวยงาม จึงย้ายมาตั้งอยู่ตรงมุมถนนมนัสตัดกับถนนพลแสน ในที่สวนสาธารณะริมคูเมืองของเทศบาลนครนครราชสีมาในปัจจุบัน ห่างจากที่เดิมประมาณ 100 เมตร
ต่อมาการตั้งชื่อถนนเส้นจากที่ตั้งเสาหลักช้างเผือกเดิม ซึ่งเริ่มจากถนนมิตรภาพตรงไปผ่านโรงพยาบาลมหาราชถึงบ้านประโดกและบ้านหมื่นไวย จึงให้ชื่อถนนเส้นนี้ว่า ถนนช้างเผือก

**อ้างอิง **
ศาลเจ้าพ่อช้างเผือก
มอดูล:ISO 3166/data/IR

return {
lang = "fa",
"00" = {name="Markazi",isoname="Markazī"},
"01" = {name="กีลอน",isoname="Gīlān"},
"02" = {name="มอแซนแดรอน",isoname="Māzandarān"},
"03" = {name="East Azerbaijan",isoname="Āz̄ārbāyjān-e Shārqī"},
"04" = {name="West Azerbaijan",isoname="Āz̄ārbāyjān-e Ghārbī"},
"05" = {name="Kermanshah",isoname="Kermānshāh"},
"06" = {name="Khuzistan",isoname="Khūzestān"},
"07" = {name="ฟอร์ส",isoname="Fārs"},
"08" = {name="เคร์มอน",isoname="Kermān"},
"09" = {name="Razavi Khorasan",isoname="Khorāsān-e Raẕavī"},
"10" = {name="เอสแฟฮอน",isoname="Eşfahān"},
"11" = {name="Sistan and Baluchestan",isoname="Sīstān va Balūchestān"},
"12" = {name="โคร์เดสถาน",isoname="Kordestān"},
"13" = {name="Hamadan",isoname="Hamadān"},
"14" = {name="Chahar Mahaal and Bakhtiari",isoname="Chahār Maḩāl va Bakhtīārī"},
"15" = {name="โลเรสถาน",isoname="Lorestān"},
"16" = {name="อีลอม",isoname="Īlām"},
"17" = {name="Kohgiluyeh and Boyer-Ahmad",isoname="Kohgīlūyeh va Bowyer Aḩmad"},
"18" = {name="Bushehr",isoname="Būshehr"},
"19" = {name="Zanjan",isoname="Zanjān"},
"20" = {name="เซมนอน",isoname="Semnān"},
"21" = {name="แยซด์"},
"22" = {name="Hormozgan",isoname="Hormozgān"},
"23" = {name="เตหะราน",isoname="เตฮ์รอน"},
"24" = {name="Ardabil",isoname="Ardabīl"},
"25" = {name="โกม"},
"26" = {name="Qazvin",isoname="Qazvīn"},
"27" = {name="โกเลสถาน",isoname="Golestān"},
"28" = {name="North Khorasan",isoname="Khorāsān-e Shomālī"},
"29" = {name="South Khorasan",isoname="Khorāsān-e Jonūbī"},
"30" = {name="Alborz"}
}
วัดสำเภา (จังหวัดแพร่)

วัดสำเภา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำแคมทิศใต้ ในตำบลเหมืองหม้อ อำเภอเมืองแพร่ จังหวัดแพร่  ที่ดินตั้งวัดเนื้อที่ 7 ไร่ 61.04 ตารางวา ปัจจุบันพระมหาสิทธิพร สุเมธโส เป็นเจ้าอาวาส
วัดสำเภาตั้งวัดเมื่อ พ.ศ. 2459 ได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 เขตวิสุงคามสีมา กว้าง 40 เมตร ยาว 80 เมตร แต่เดิมเป็นวัดร้าง พบฐานเจดีย์อยู่ทางด้านทิศเหนือของวัด ต่อมาเมื่อ พ.ศ. 2457 พระครูมหาญาณสิทธิ์ (ครูบาคันธา) เจ้าอาวาสและเจ้าคณะตำบลเหมืองหม้อ ได้นำพระภิกษุ สามเณร พร้อมทั้งศรัทธาชาวบ้านมาพัฒนาแผ้วถางบริเวณวัดแห่งนี้ ใช้เป็นที่ฝึกวิทยายุทธการต่อสู้ มีการฝึกดาบ ตีมะผาบ ชาวบ้านเรียกสถานที่นี้ว่า ข่วงเจิง 
ต่อมาหลวงพ่อมังกาละ พระธุดงค์จากอำเภอเชียงแสน จังหวัดเชียงราย ขอพักวัดแห่งนี้ ทางคณะศรัทธาชาวบ้าน โดยการนำของนายยศ บ่อคำ ผู้ใหญ่บ้าน หมู่ที่ 1 บ้านสำเภาได้นิมนต์ท่านจำพรรษา และได้ช่วยสร้างกุฏิชั่วคราวขึ้นเป็นสำนักสงฆ์ ต่อมาก้ได้ช่วยกันปั้นอิฐ สร้างวิหาร ต่อมาพ่อมหาวัน เหมือหม้อ พ่อวัง เหมืองหม้อ พ่อวงจักร เหมืองหม้อ สามพี่น้องได้ช่วยกันสร้างพระพุทธรูป 3 องค์ ขึ้นในวิหารสำเภาและเดือนพฤษภาคม พ.ศ. 2465 ครูบารส ดวงแก้ว เจ้าอาวาสในสมัยนั้น ได้จัดให้มีการฉลองสมโภช พอมาถึงสมัยครูบาทอง ชุ่มเย็น ได้สร้างกุฏิ 1 หลัง เสาก่ออิฐเป็นปูนหลังคามุงด้วยกระเบื้องดินเผาเป็นเรือนไม้ชั้นเดียว 5 ห้อง ต่อมาหลังคารั่วและเริ่มชำรุดทรุดโทรจึงได้รื้อสร้างกุฏิใหม่ 2 ชั้น 11 ห้อง

**รายนามเจ้าอาวาส**
 หลวงพ่อมังกาละ (บ่อคำ) พ.ศ. 2457- ครูบารส (ดวงแก้ว) พ.ศ. 2476- ครูบาทอง (ชุ่มเย็น) พ.ศ. 2476- พระครูสันติธรรมานุยุต พ.ศ. 2502 – 2538- พระครูใบฎีกาเสรี กตปุญฺโญ พ.ศ. 2538 –- พระมหาสิทธิพร สุเมธโส

**อ้างอิง**
สำเภา
วัดสำเภาล่ม

วัดสำเภาล่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองตะเคียน ในตำบลปากกราน อำเภอพระนครศรีอยุธยา จังหวัดพระนครศรีอยุธยา ปัจจุบันมีพระครูภาวนารัตนาภรณ์ (กำพล สิริภทฺโท)	เป็นเจ้าอาวาส
วัดสำเภาล่ม เดิมชื่อ วัดทำใหม่  ตั้งวัดเมื่อ พ.ศ. 2200 ได้รับพระราชทานวิสุงคามสีมาเมื่อ พ.ศ. 2210 ได้เปลี่ยนมาเป็น "วัดสำเภาล่ม" เมื่อ พ.ศ. 2493 บริเวณวัดรายล้อมไปด้วยชุมชนมุสลิม ซึ่งชาวมุสลิมได้มาตั้งถิ่นฐานริมคลองตะเคียนเมื่อครั้งกรุงศรีอยุธยาเป็นราชธานี มีเรือสินค้าเข้ามาจอดท่าวัดสำเภาล่มได้โดยเฉพาะในสมัยแผ่นดินสมเด็จพระนารายณ์มหาราช
วัดนี้มีอุโบสถขนาดใหญ่ กว้าง 16 เมตร ยาว 45 เมตร ตัวเสาเรียงลายแนวตรงเขียนลายรดน้ำ พระประธานเป็นพระพุทธรูปศิลปะอู่ทองขนาดใหญ่ ชาวบ้านเรียก หลวงพ่อใหญ่ มีพระศักดิ์สิทธิ์องค์หนึ่ง คือ หลวงพ่อนาค เป็นพระศิลา ปางนาคปรก

**อ้างอิง**
หมวดหมู่:โบราณสถานในจังหวัดพระนครศรีอยุธยา
สำเภาล่ม
วัดวิเวกอาคม

วัดวิเวกอาคม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขวัญ อำเภอเมืองฉะเชิงเทรา จังหวัดฉะเชิงเทรา และเป็นที่ตั้งของสำนักปฏิบัติธรรมประจำจังหวัดฉะเชิงเทรา แห่งที่ 2 ปัจจุบันมีเจ้าอาวาสคือ พระครูใบฏีกาอยู่ คุตฺตวํโส
วัดวิเวกอาคม เดิมจัดตั้งขึ้นเป็นสำนักวิปัสสนา เมื่อ พ.ศ. 2542 ชื่อ สำนักวิเวกอาคมธรรมปฏิบัติ  อยู่ในอุปถัมภ์ของสำนักงานกลางกองการวิปัสสนาธุระ วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร โดยมีนายชุม ดิษฐาพร และนางถนอม ดิษฐาพร ร่วมกับนางสุปรางค์ ศรีคชา เป็นผู้บริจาคที่ดินในการสร้างสำนักวิปัสสนา จำนวน 9 ไร่ และได้ยกฐานะเป็นวัดตามประกาศกรมการศาสนา เมื่อวันที่ 24 พฤษภาคม พ.ศ. 2545 ได้รับพระราชทานวิสุงคามสีมาเมื่อวันที่ 16 ธันวาคม พ.ศ. 2554
วัดวิเวกอาคมมีการจัดกิจกรรมอบรมปฏิบัติธรรม วิปัสสนากรรมฐาน เป็นประจำ รวมถึงจัดโครงการบรรพชา บวชศีลจาริณี เฉลิมพระเกียรติสมเด็จพระเทพรัตนราชสุดาฯ เป็นประจำทุกปี 

**อ้างอิง**
วิเวกอาคม
วัดวิเวกวราราม

วัดวิเวกวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเนินทราย อำเภอเมืองตราด จังหวัดตราด ปัจจุบันมี พระมหามงคล ยติโก (ปธ.9) รองเจ้าคณะจังหวัดตราด เป็นเจ้าอาวาส
วัดวิเวกวราราม เดิมชื่อ วัดหนองโพรง ตามชื่อของหมู่บ้าน ตั้งวัดเมื่อ พ.ศ. 2433 ต่อมาเมื่อ พ.ศ. 2465 เจ้าคณะภาค ได้มาเยี่ยมวัดต่าง ๆ ได้มาถึงที่วัดหนองโพรง เห็นว่าที่นี่มีความร่มเย็น สงบร่มรื่น เหมาะแก่การปฏิบัติธรรมจึงได้ยื่นเรื่องราวขอเปลี่ยนชื่อใหม่ว่า "วัดวิเวกวราราม" วัดได้รับวิสุงคามสีมาเมื่อวันที่ 25 ตุลาคม พ.ศ. 2516 
หลังจากพระมหามงคล ยติโก มารับตำแหน่งเจ้าอาวาส ท่านได้พัฒนาวัดอย่างต่อเนื่อง บูรณะอุโบสถและบริเวณโดยรอบที่สร้างมาเกือบ 40 ปี ทั้งนี้ได้บูรณะตั้งแต่วันที่ 15 มิถุนายน พ.ศ. 2555 แล้วเสร็จเมื่อวันที่ 28 มกราคม พ.ศ. 2557 และได้การจัดงานสมโภชอุโบสถขึ้น โดยกำหนดการจัดงานเป็นเวลา 5 วัน 5 คืน เริ่มตั้งแต่วันที่ 29 มกราคม พ.ศ. 2557 ถึงวันที่ 2 กุมภาพันธ์ พ.ศ. 2557

**อ้างอิง**
วิเวกวราราม
ประเทศโคลอมเบียในโอลิมปิกฤดูร้อน 2024

ประเทศโคลอมเบีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 20

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**อ้างอิง**
โคลอมเบีย
2024
ประเทศเช็กเกียในโอลิมปิกฤดูร้อน 2024

ประเทศบราซิล มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนติดต่อกันเป็นครั้งที่ 8 หลังจากแยกตัวจากอดีตเชโกสโลวาเกีย

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**อ้างอิง**
เช็ก
2024
ประเทศเดนมาร์กในโอลิมปิกฤดูร้อน 2024

ประเทศเดนมาร์ก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการเข้าร่วมครั้งที่ 29 ของเดนมาร์กในโอลิมปิกฤดูร้อนในยุคสมัยใหม่ ยกเว้นโอลิมปิกฤดูร้อน 1904 ที่เซนต์หลุยส์

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**อ้างอิง**
เดนมาร์ก
2024
สาธารณรัฐโดมินิกันในโอลิมปิกฤดูร้อน 2024

สาธารณรัฐโดมินิกัน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 16

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**อ้างอิง**
หมวดหมู่:ชาติในโอลิมปิกฤดูร้อน 2024
2024
สหราชอาณาจักรในโอลิมปิกฤดูร้อน 2024

บริเตนใหญ่ (ชื่อเต็มว่า บริเตนใหญ่และไอร์แลนด์เหนือ) ทีมของสมาคมโอลิมปิกอังกฤษ (BOA) ซึ่งเป็นตัวแทนของสหราชอาณาจักร ได้แข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 นักกีฬาชาวบริติชได้เข้าร่วมแข่งขันในโอลิมปิกฤดูร้อนทุกรายการตั้งแต่เริ่มมีการจัดการแข่งขันในยุคปัจจุบัน ร่วมกับออสเตรเลีย ฝรั่งเศส กรีซ และสวิตเซอร์แลนด์ แต่บริเตนใหญ่ยังคงเป็นทีมเดียวที่ได้เหรียญทองอย่างน้อยหนึ่งเหรียญในทุกการแข่งขัน รวมถึงรายการนี้ด้วยเมื่อโรซาลินด์ แคนเทอร์ ลอรา คอลเลตต์ และทอม แมคอีเวน ชนะเหรียญทองกีฬาขี่ม้าแบบทีมในวันที่สามของการแข่งขัน ทีมบริเตนใหญ่ได้เหรียญแรกในเช้าวันแรกของการแข่งขันที่ศูนย์กระโดดน้ำ โดยแยสมิน ฮาร์เปอร์และสการ์เลตต์ มิว เจนเซน ชนะเหรียญทองแดงในรายการกระโดดน้ำสปริงบอร์ด 3 เมตรหญิงคู่ เป็นเหรียญแรกของผู้หญิงชาวบริติชในการกระโดดน้ำคู่ที่โอลิมปิก

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**อ้างอิง**
หมวดหมู่:ชาติในโอลิมปิกฤดูร้อน 2024
2024
ประเทศเนเธอร์แลนด์ในโอลิมปิกฤดูร้อน 2024

ประเทศเนเธอร์แลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 28 นับตั้งแต่เปิดตัวอย่างเป็นทางการในปี ค.ศ. 1900 นักกีฬาชาวดัตช์ได้เข้าร่วมการแข่งขันกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1904 ที่เซนต์หลุยส์และโอลิมปิกฤดูร้อน 1956 ที่เมลเบิร์น ซึ่งเนเธอร์แลนด์คว่ำบาตรเนื่องจากการบุกโจมตีฮังการีของสหภาพโซเวียต

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**อ้างอิง**
เนเธอร์แลนด์
2024
ประเทศสวีเดนในโอลิมปิกฤดูร้อน 2024

ประเทศสวีเดน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนยุคใหม่เป็นครั้งที่ 29 ยกเว้นโอลิมปิกฤดูร้อน 1904 ที่เซนต์หลุยส์

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**อ้างอิง**
สวีเดน
2024
อากิบะเมดวอร์

อากิบะเมดวอร์ () เป็นซีรีส์อนิเมะโทรทัศน์ออริจินอลญี่ปุ่น สร้างโดยบริษัทไซเกมส์และสตูดิโอพีเอเวิกส์ กำกับโดยโซอิจิ มาซูอิ เขียนบทโดยโนริฮิโกะ ฮิกิ ออกแบบตัวละครโดยมานาบุ นิอิ และแต่งดนตรีประกอบโดยโยชิฮิโระ อิเกะ ออกอากาศตั้งแต่เดือนตุลาคมถึงธันวาคม พ.ศ. 2565 ทางช่อง Tokyo MX, BS11, KBS Kyoto และ SUN

**เนื้อเรื่อง**
ในอากิฮาบาระปี ค.ศ. 1999 หญิงสาวอายุ 17 ปีชื่อวาฮิระ นาโกมิเริ่มต้นงานใหม่โดยทำงานในเมดคาเฟ่ธีมหมู พยายามจะไล่ตามความฝันในการเป็นเมดผู้ร่าเริงและขยันขันแข็ง แต่แล้วไม่นานนาโกมิก็พบว่าโลกของเมดคาเฟ่ในอากิฮาบาระนั้นโหดร้ายกว่าที่เธอคิดไว้ตอนแรกไว้อย่างมาก

**ตัวละคร**
Wahira Nagomi
Voiced by|เรนะ คนโด
Mannen Ranko
Voiced by|รินะ ซาโต
Yumechi
Voiced by|มินามิ ทานากะ
Shiipon
Voiced by|โทโมโยะ คูโรซาวะ
Zoya
voiced by|Jenya
Yaegashi Yasuko
Voiced by|อายาฮิ ทากางากิ
ผู้จัดการของเมดคาเฟ่ทอนโทโคะทอน
Okachimachi 
Nerura
voiced by|มานากะ อิวามิ
Toritateya
voiced by|โคกิ อูจิยามะ
Nagi
voiced by|จุงโกะ มินางาวะ
ผู้นำของเครือเคดาโมโนะแลนด์ อดีตพี่น้องร่วมสาบานของรันโกะ

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
  ja-  อนิเมะ อากิบะเมดวอร์ ทางบิลิบิลิ- 25911
หมวดหมู่:อนิเมะที่ออกฉายในปี พ.ศ. 2565
หมวดหมู่:อากิฮาบาระ
หมวดหมู่:พีเอเวิกส์
หมวดหมู่:การ์ตูนญี่ปุ่นแนวสุขนาฏกรรมมืด
หมวดหมู่:ตัวละครที่เป็นเมด
หมวดหมู่:รายการโทรทัศน์ของโตเกียวเอ็มเอ็กซ์
คลองตะเคียน

คลองตะเคียน หรือ คลองขุนศรีไชย  ในเอกสารเก่าเรียก คลองขุนละครไชย (เพราะเป็นสถานที่ประหารขุนละคอนไชย) ส่วนฝรั่งในสมัยกรุงศรีอยุธยาเรียกว่า คลองน้ำยา บางทีก็เรียก คลองเห็ด แผนที่กรุงศรีอยุธยาสมัยสมเด็จพระนารายณ์มหาราช ทำโดยช่างแผนที่ฝรั่งเศสที่ชื่อ ฌาคส์ นิโกลาส์ เบแล็ง ระบุตำแหน่งคลองตะเคียนว่า คูจามใหญ่ เนื่องจากเป็นชุมชนของชาวมลายูจากปัตตานีกับชาวจามจากเวียดนาม 
คลองตะเคียนเป็นคลองทางทิศตะวันตกเฉียงใต้ของเกาะเมืองอยุธยา เป็นคลองลัดแม่น้ำเจ้าพระยา จากริมแม่น้ำเจ้าพระยาฝั่งใต้นอกเกาะเมือง อยู่ถัดทางตะวันตกใกล้วัดนักบุญยอแซฟ อยุธยา ไหลเป็นเส้นตรงลงไปทางทิศใต้ แล้ววกหักข้อศอกไปทางทิศตะวันออก เชื่อมแม่น้ำเจ้าพระยาบริเวณเหนือเกาะเรียน (ฝั่งตรงข้ามหมู่บ้านญี่ปุ่น เยื้องทางใต้)  ตัวคลองกว้างประมาณ 15–20 เมตร สามารถใช้เป็นเส้นทางการสัญจรไปมาได้ คลองมีความยาวประมาณ 4 กิโลเมตร

**ประวัติ**
คลองตะเคียนน่าจะขุดขึ้นในสมัยสมเด็จพระมหาจักรพรรดิ ขุดเพื่อให้เรือผ่านเข้าออกเป็นคลองลัดแม่น้ำเจ้าพระยา เนื่องจากตรงบริเวณป้อมเพชรน้ำจะไหลแรงมากเพราะมีแม่น้ำป่าสักใหลมาชนกับแม่น้ำเจ้าพระยา ทำให้เรือมักจะล่มประจำ จึงเรียกบริเวณตรงนี้ว่า สำเภาล่ม มานิต วัลลิโภดม ระบุว่าคลองขุดในสมัยพระยาธรรมิกราชแห่งอโยธยา จุลศักราช 458 พ.ศ. 1639
ปลายสมัยอยุธยาบริเวณปากคลองมีตลาดบ้านจีน มีศาลเจ้าจีน และมีซ่องโสเภณี 4 โรง “รับจ้างทำชำเราแก่บุรุษ” เป็นหลักฐานสำคัญว่าเป็นที่ชุมนุมจอดเรือแพจากนานาชาติ ได้แก่สำเภาสลุบกำปั่น
ในคำให้การขุนหลวงวัดประดู่ทรงธรรมกล่าวถึงย่านที่อยู่ตามแนวคลองและท้ายคลองว่า "ครั้นถึงฤดูลมสําเภาพัดเข้ามาในกรุง เป็นมรสุมเทศกาลพวกลูกค้าพานิชสําเภาจีนและลูกค้าแขกสลุป ลูกค้าฝรั่งกําปั่น ลูกค้าแขกกุศราชและพวกลูกค้าแขกสุรัด แขกชวามาลายู แขกฝรั่งเศส โปรตุเกส วิลันดาอิสปันยอนอังกฤษและฝรั่งดํา ฝรั่งลังกุนีและแขกเกาะ เป้นลูกค้าพานิชคุมสําเภาสลุปกําปั่นแล่นเข้ามาทอดสมอออยู่ท้ายคู"
คลองตะเคียนเป็นที่อยู่ของชุมชนชาวมุสลิมเช่นเดียวกับคลองปทาคูจาม (คลองคูจาม) สถานที่ตั้งบริเวณคลองตะเคียนได้แก่ วัดกลางคลองตะเคียน มัสยิดกุฎีช่อฟ้า มัสยิดตะเกี่ยโยคินราชมิสจินจาสยามซึ่งมีอายุ 400 กว่าปี สร้างขึ้นในสมัยสมเด็จพระเจ้าทรงธรรม ตั้งอยู่แถวปากคลอง วัดโคกจินดาราม มัสยิดนูรุ้ลยะมาล และวัดสำเภาล่ม 

**อ้างอิง**
ตะเคียน
หมวดหมู่:โบราณสถานในจังหวัดพระนครศรีอยุธยา
มูลนิธิคืนช้างสู่ธรรมชาติ

มูลนิธิคืนช้างสู่ธรรมชาติ (Elephant Reintroduction Foundation) เป็นองค์การอนุรักษ์ที่ไม่แสวงหาผลกำไร ซึ่งมีเป้าหมายคือการคืนช้างที่ถูกกักขังไปสู่ที่อยู่อาศัยตามธรรมชาติของพวกมัน องค์การนี้ได้รับการก่อตั้งเมื่อ พ.ศ. 2539 จากพระราชดําริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง แห่งประเทศไทย โดยระหว่าง พ.ศ. 2541 ถึง พ.ศ. 2555 องค์การดังกล่าวได้รับช้างและปล่อยช้างป่า 84 ตัวกลับคืนสู่ธรรมชาติ

**ภูมิหลัง**
ปัจจุบันช้างเอเชียถูกระบุว่าเป็น "สัตว์ใกล้สูญพันธุ์" ในบัญชีแดงไอยูซีเอ็นของสิ่งมีชีวิตที่มีความเสี่ยงต่อการสูญพันธุ์ ในขณะเดียวกัน คาดว่าในประเทศไทยมีช้างเลี้ยงกว่า 2,800 เชือก ทั้งในสวนสัตว์และที่สงวน หรือใช้โดยคนตัดไม้และอุตสาหกรรมการท่องเที่ยว โดยมีจำนวนมากกว่าช้างป่าในประเทศไทย ซึ่งประเมินว่ามีเพียงประมาณ 2,000 ตัว ส่วนที่กรุงเทพมหานคร ช้างเชื่องหลายสิบเชือกถูกใช้โดยควาญเพื่อขออาหารและเงิน

**อ้างอิง**

**แหล่งข้อมูลอื่น**
หมวดหมู่:ช้างในประเทศไทย
หมวดหมู่:องค์การอนุรักษ์ช้าง
ฮิการิ มิตสึชิมะ

ฮิการิ มิตสึชิมะ (Mitsushima Hikari; เกิด 30 พฤศจิกายน ค.ศ. 1985) เป็นนักแสดง, นักร้อง และนักเดินแบบชาวญี่ปุ่น เธอได้นำแสดงในภาพยนตร์และละครโทรทัศน์หลายเรื่อง เธอได้นำแสดงในภาพยนตร์ที่มีผู้กำกับเป็นอดีตสามี คาวะโนะโซโกะคาระคนนิจิวะ (Sawako Decides) ใน ค.ศ. 2010 และสมรสในปีเดียวกันที่ออกฉาย
อาชีพของฮิการิเริ่มจากอาชีพในวงการดนตรี ใน ค.ศ. 1997 ในฐานะนักร้องไอดอลของวงเจ-ป๊อป "โฟลเดอร์" และ "โฟลเดอร์ 5" อีกทั้งยังเปิดตัวในฐานะนักแสดงในปีเดียวกัน เธอแสดงเป็น ชิโอริ อูจิอูระในภาพยนตร์ไคจูเรื่อง กำเนิดใหม่​ม็อท​ซู​ร่า​ 2 (Rebirth of Mothra II) ฮิการิปรากฏตัวในละครโทรทัศน์ครั้งแรกใน ค.ศ. 2005 รับบทเป็น เอลี ใน อุลตร้าแมนแม็กซ์, ภาพยนตร์ระทึกขวัญที่ดัดแปลงมาจากมังงะ สมุดโน้ตกระชากวิญญาณ และแสดงเป็นโยโกะ โอซาวะ ในภาพยนตร์ศิลป์ (art film) ค.ศ. 2008 แนวคอเมดีดรามาโดย ชิอง โซโนะ เรื่อง ลิขิตรัก นักส่อง กกน. (Love Exposure) การแสดงของเธอในภาพยนตร์นี้ทำให้เธอได้รับความสนใจและรางวัลในหลายสาขา ใน ค.ศ. 2022 เธอนำแสดงในละครชุดทางโทรทัศน์ของเน็ตฟลิกซ์เรื่อง รักแรก (First Love) ร่วมกับ ทาเกรุ ซาโต ละครชุดได้รับแรงบันดาลใจจากเพลง "เฟิสต์เลิฟ" และ "ฮัตสึโคย" โดย ฮิการุ อูตาดะ กำหนดเผยแพร่ทั่วโลก

**อ้างอิง**
หมวดหมู่:บุคคลจากคาโงชิมะ
หมวดหมู่:นักแสดงหญิงชาวญี่ปุ่น
หมวดหมู่:นางแบบประเภทกราวียัวร์ชาวญี่ปุ่น
หมวดหมู่:นักร้องป็อปหญิงญี่ปุ่น
หมวดหมู่:นักร้องหญิงชาวญี่ปุ่นในศตวรรษที่ 21
สหรัฐในโอลิมปิกฤดูร้อน 2024

สหรัฐ ซึ่งมีคณะกรรมการโอลิมปิกและพาราลิมปิกแห่งสหรัฐอเมริกา (USOPC) เป็นตัวแทน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาของสหรัฐเข้าร่วมแข่งขันในโอลิมปิกฤดูร้อนสมัยใหม่ทุกครั้ง นับเป็นการเข้าร่วมครั้งที่ 29 ยกเว้นโอลิมปิกฤดูร้อน 1980 ที่กรุงมอสโก ซึ่งชาวอเมริกันเป็นผู้นำการคว่ำบาตรเพื่อประท้วงการรุกรานอัฟกานิสถานของสหภาพโซเวียต เนื่องจากลอสแองเจลิสจะเป็นเจ้าภาพการแข่งขันกีฬาโอลิมปิกฤดูร้อน 2028 นักกีฬาสหรัฐจะเดินเป็นลำดับสุดท้ายก่อนที่ทีมฝรั่งเศสเจ้าภาพจะเดินเข้าสู่โทรคาเดโร สแควร์ ระหว่างขบวนพาเหรดของประเทศต่าง ๆ ในพิธีเปิด นอกจากนี้ สหรัฐจะมีการแสดงในพิธีปิดด้วย

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**อ้างอิง**
หมวดหมู่:ชาติในโอลิมปิกฤดูร้อน 2024
2024